Sverre Dürbeck

Sverre Johan Dürbeck (født 13. desember 1912 i Sandefjord, død 21. august 1987 i OsloSverre Johan Durbeck - Digitalarkivet.no) var en norsk jurist og NS-medlem som tjenestegjorde i Statspolitiet under den tyske okkupasjonen av Norge. Han var blant annet med på å planlegge deportasjonen av norske jøder i 1942.Eirik Veum: Nådeløse nordmenn - Statspolitiet 1941-1945, s. 308 - Kagge Forlag 2012 

Dürbeck ble etter krigen dømt til seks års tvangsarbeid etter § 86 («bistand til fienden»). Til grunn for dommen lå blant annet medvirkning til arrestasjon og deportasjon av norske jøder, i tillegg til hans tjeneste i Statspolitiet og som en av Karl Marthinsens nære medarbeidere. Sammen med Wilhelm Wagner og blant annet Ragnvald Kranz deltok han på møte hjemme hos Karl Marthinsen den 24. november 1942. På dette møtet ble deportasjonen av de norske jødene planlagt etter at det var klart at DS «Donau» hadde ledig kapasitet 26. november. Dürbeck fikk ansvar for anholdelse og transport av jødefamilier fra Østlandet og Sørlandet. 

Ifølge tiltalen deltok Dürbeck ikke i selve arrestasjonene, men han sto for administrativt arbeid ved utsendelse av ordrer og instrukser. Dommen sier ikke konkret hvilken vekt Dürbecks medvirkning til deportasjonen ble tillagt ved straffeutmålingen.Harper, Christopher S. (2012): Rettsoppgjørets behandling av deportasjonen av jødene fra Norge under krigen 1940-1945. Oslo: HL-senteret, s.35f.

 Referanser 

Kategori:Norske jurister
Kategori:Norske statspolitifolk
Kategori:Medlemmer av Nasjonal Samling
Kategori:Holocaust i Norge
Kategori:Medvirkende til Holocaust
Kategori:Nordmenn dømt i landssvikoppgjøret etter krigen
Kategori:Nordmenn fra andre verdenskrig
Kategori:Personer fra Sandefjord kommune